- Hindi News
- National
- मेला घूमकर लौट रहे बाइक सवार युवकों को बस ने मारी टक्कर, दो ममेरे भाइयों की मौत
मेला घूमकर लौट रहे बाइक सवार युवकों को बस ने मारी टक्कर, दो ममेरे भाइयों की मौत
बैतूल-परासिया स्टेट हाईवे पर सलैया के पास अनियंत्रित बस की टक्कर से बाइक सवार दो युवकों की मौत हो गई। युवक छोटा महादेव भोपाली मेला दर्शन कर लौट रहे थे। घटना के बाद पुलिस ने बस को जब्त कर आरोपी चालक को गिरफ्तार कर लिया है।
पुलिस ने बताया घोड़ाडोंगरी बेहड़ीढाना निवासी प्रताप पिता लक्ष्मण सिंह (20) अपने मामा के बेटे परसू के साथ रविवार को छोटा महादेव भोपाली मेला घूमने गया था। मेले में दर्शन और घूमने के बाद रात 9.30 बजे वे लौट रहे थे। तभी सलैया में घोड़ाडोंगरी से सारनी आ रही अनियंत्रित बस क्रमांक एमपी 48 पी-0997 के चालक शिवचरण ने उन्हें टक्कर मार दी। टक्कर मारकर बस चालक फरार हो गया। जबरदस्त टक्कर से बाइक चला रहे प्रतापसिंह ठाकुर की मौके पर मौत हो गई। वहीं उसके मामा के बेटे परसू को उपचार के लिए घोड़ाडोंगरी और वहां से बैतूल रैफर किया गया। मगर, उपचार के दौरान उसकी मौत हो गई।
तेज गति बनी दुर्घटना का कारण
स्टेट हाईवे बनने के बाद चौड़ी सड़क पर वाहनों की रफ्तार तेज होती है। सलैया के पास ग्रामीण क्षेत्र होने और टर्निंग के कारण वाहनों की दूरी का अंदाजा नहीं होता। सलैया के लोगों ने बताया रविवार रात हुई घटना में भी बाइक और बस दोनों की स्पीड ज्यादा थी। इससे टक्कर के बाद वाहन चालकों की हड्डियों के टुकड़े सड़क पर चारों ओर बिखर गए। ग्रामीण क्षेत्रों के पास वाहनों की स्पीड नियंत्रित करने के लिए संकेतक भी नहीं लगे हैं। यहां एप्रोच रोडों पर भी संकेतक होना जरूरी है।
सारनी। घटना स्थल पड़े हुए हुए बाइक सवार और मौजूद भीड़।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva